
Mauluf e Kitab Ek Nazar Mein 

August 1895 CE.December 1963 CE 

Syed Mohammad Dawood Ghaznawi bin Syed Abdul Jabbar Ghaznawi-^- khandaan e Ghaznawiya ke 

chashm o chiraagh the. Jinki wilaadat aaqhir July ya awwal August 1895 Amritsar mein hui. 

Ibtedaai taleem apne wali aur chacha Syed Abdul Awwal aur Syed Abdul Wahed Ghaznawi^ Ail A^jwaghaira 
se hasil ki. Fiqah o Hadees ki takmeel Shaikh al Kul fil Kul al Syed Nazeer Hussain Mohaddis Dahelwi Ail as^j 
^ ke madrasah mein rehkar ki. Jabke ma’aqulaat waghaira ki takmeel Lucknow ke mashoor zamaana ustaz 
ikram se ki. Fiqah o Hadees ke silsile mein Mohaddis Shaheer Hafiz Abdullah Sahab Ghazipuri^ Al A^jaur 
Mantiq o Falsafa mein Maulana Saif Ur Rahman^ Al A^jKabuli ka naam qabil e zikar hai. 

Tarteeb o Islaah, Zauq o Tasawwuf, Bulandi e Fikr, llmi Gehraai, Zohd o Taqwa aur Haq Goi apne aslaaf se wirsa 
mein paai thi. 

Takmeel o Faraaghat ke baad muddat tak apne abaai madrasa, Madrasa Ghaznawiya mein tashngaan e uloom o 
funoon ko sairaab karte rahe, magar tabiyyat mein choo’nke Hurriyat o Azaadi ka alaao jal raha tha. Lehaza 
der tak gosha e aafiyat par qaane’e naa reh sake. Balke, maidan e kaarzaar mein daqhil ho gae. Ye 1919 ka 
daur tha. Jab angrezi jabr o istebdaad ke khilaf fizaa garam thi. Lehaza utar kar Khilafat ke baqaa o tahaffuz 
aur angrezi jabr o istebdaad ke tukde tukdre karne ke liye maidan e siyasat mein aagae. Choo’nke jawaani ka 
aalam tha, ghaznawi khoon rag o pai mein daudh raha tha. Angrezi istemar ke khilaf apni shola-baar taqreero’n 
ka wo laaimtenahi silsila shuru kiya ke taqht e bartaaniya mutazalzil hogaya aur hindustaniyo’n ke zahen o 
dimagh par chaaya hua ro’ob o dababa hawa hogaya. Tehreek e Kilafat ko jis kamiyabi ke sath aapne aage 
badhaaya isne aapko iske baniyo’n ki saf mein laa kahadaa kiya. 

Khaliqh e Kaenaath ne aapko Ro’ob o Jalaal bhi kuch aisa ataa farmaya tha ke bade se bada aadmi pighalne 
lagta tha. Civil nafarmaani tehreek ke zaman mein Amritsar mein Congress ne jab mutawaazi hukumat qaem 
karli to ek hissa par sirf Syed Mehmood Ghaznawi^ Al A^jki hukumat qaem hogai aur is hissa mein rehne 
waale bade bade sarmayadaaro’n se inki baaz kotahiyo’n par badi badi ruqoom bataur e jurmana inpar aaed ki 
gaee’n. Jinhe in sarmayadaaro’n ne baqhushi tasalli karte hue adaa kiya. 

1919 hi mein choo’nke jawani kaa aalam tha, angrez ki muqhalefat zoro’n par thi. Har siyasi o samaji tehreek 
aur jalsa mein shareek hote the. Jalayanu Waala Baagh, Amritsar mein General Dair ki safaaki ka nishaana 
bante bante bache. 

Isi zamaana mein tehreek e khilafat ke baaz karkuno’n ne naa-aqebat andeshi ke sabab baaz jhooti sacchi 
baato’n ko bahana banaa kar Aal e Saud ke khilaf jab tehreek chalaai to Syed Muhammad Dawood Ghaznawi o 
Syed Muhammad Ismail Ghaznawi, Batl Hurriyat Zafar Ali Khan aur Syed Ataullah Shah Bukhari ne is gumrahkun 
propaganda ka zabardast muqabla kiya. 

Aapne apni zindagi mein muqhtalif tehreeko’n ko apne zor e bayan gehraai gehraai aur qaaedaana salahiyato’n 
aur siyasi baseerat se naa sirf ye ke zinda rakha, balke isme markazi kirdaar adaa kiya. 

Khilafat committee se ilaahidgi ke baad ehraar mein shamuliyat iqhteyar ki aur Sultan ibne Saud ki khidmat 
mein ehraar ki janib se jaane waale wafad ki qiyadat ka sharf bhi aaphi ke naseeb mein aaya. 

Aapki zindagi ke halaat se aisa malum hota hai ke angrezi istebdaad ki muqhalefat aapke rag o reshe mein 
pewast hogai thi. Isi liye ghair munqasim Hindustan mein uthne waali har is tehreek mein badh cadh kar hissa 
lete, jo angrezi iqhtedar ko Hindustan se bahar nikalne ke liye wajood mein aati. Khilafat Committee, Jamiat 

ul Ulma e Islam, Majlis Ehraar, Congress se lekar Muslim Leauge tak. Tamaam siyasi o mazhabi jamato’n aur 
tanzeemo’n ko apni qaedaana salahiyato’n se faizyaab kiya. 

Agar dekha jaae to kam o besh 15 saal qaid o band ki so’obato’n mein guzar gae. Amritsar, Siyalkot, Shahpur, 
rotak, Multan, Lahore, Montgomri, Atak, Miya’nwali, Sargodha aur Gujrat ki jailo’n mein baar baar daqhil kiye 
gae. 

Ye sab kuch hua, magar kalma e haq kabhi dabi zuban se kehna pasand nahi kiya. Deen, watan aur azaadi ki 
khatir har taghoot se lad gae aur anjam ki kabhi parwah nahi ki. 

Musalmano ki izzat o wiqar ko dobaara bahal karne ki tadap har waqt lagi rehti thi aur is ke liye tarah tarha ki 
tehreeke’n aur qisam qisam ke mansube banaane aur tareeqa e kaar mutaiyyan karne mein yad-toola rakhte 
the. Zid, hathdharmi, ta’assub aur jazbiyyat se bach kar tamaam musalmano ko ek sath jama karke mushtarika 
koshish ke liye qadam uthaane par logo’n ko amaada karte aur apne zabardast azm o hausla ke baais aise waqt 
mein jabke musalman aapas ke naza’a aur iqhtelaf se buri tarha do-chaar the. Lahore mein ek azeem ush shaan 
ijlaas bulaane ki than li. 

Aur ijlaas bhi aisa ke Hindustan ki tareeqh mein ek admi ki dawat par itna azeem ijlaas kabhi naa hua hoga. 
Jisme shareek hone waalo’n meins sirf ulama ikram ki ta’adaad taqreeban 500 thi aur tajjub to is baat par hai 
ke Hindustan mein paae jaane waale jumla masaalik o makaatib e firk ke sath sath soofiya o mashaaeqh ka ek 
jam e ghafeer bhi tha. Maulana Salamatullah Luckhnawi agar is ijlaas mein shareek the, to maulana Abdul Baari 
Firangi Maheli bhi jalwa afroz the. Agar ek taraf Ahmad Raza Khan Barelwi maujood the, to doosri taraf, Maulana 
Ashraf Ali Sahab Thanwi bhi the. Agar isme Mufti Maulana Kifayatullah Sahab shareek the, to doosri taraf 
Maulana Moinuddin Ajmeri, Maulana Hussain Ahmad Madani, Peer Jamaat Ali Shah, Peer Maher Ali Shah waghaira 
waghaira soofiya o mashaeqh bhi hazir the. 

Ye tamaam Ulama o Soofiya apne aqeeda o amaal ka iqhtelaf balaae taaqh rakh kar milli masaael par ghaur 
karne ke liye ek mard e qalandar ki awaaz par jama ho gae the aur is Allah ke bande ne is ijtemaa ki sadarat 
ek faheem mudabbir siyasatdaan aur aalim ke suprad kardi thi. Jisko log Abul Kalaam Azaadi Ai AS^jke naam 
se yaad karte the. 

Isteqhlaas e watan aur shaukat e islam ki baziyaabi ke liye jo jazba dil o jigar mein maujzan tha, isse majboor 
hokar Elaa e Kalimatullah ke liye Maulana Azaad ki bait bhi ki. 

Aap Jamiatul Ulama e Hind ke nazim aur Punjab Congress ke sadar bhi rahe, majlis ahrar ke baniyo’n mein 
shumar kiye gae khilafat committee ke bhi zamana daraaz tak siyah o safed ke malik rahe. Azad Muslim 
Conferrence ki tehreeko’n mein khoob hissa liya. 

Tehreek kashmeer mein jo maqam aapne haasil kiya wo shayad hi kisi aur ko mila ho. Majlis e ehrar se ilaahidgi 
ke baad jab aapne Congress mein shamuliyat iqhteyar ki to is waqt Punjab ki siyasat zoro’n par thi. Congress 
ke liye Maulana Syed Dawood Ghaznawi^ Ai AS^jse ziyaada munasib aadmi naa mil saka. Chunache, Maulana 
Abul Kalam Azad^k- Ai A^jke mashwara se aap Punjab Congress ke sadar bhi muntaqhib kiye gae aur shayad 
ye bhi Congress ki zindagi mein apni noiyat ka niraala waqea ho, ke poore Punjab mein congress sirf ek hi seat 
haasil kar saki aur wo seat thi, janab Maualana Syed Mohammad Ghaznawi^ Ai AS^jki. Ye baat zahir karti hai 
ke is silsila mein jo anaasir kaam kar raha tha wo sirf aapki zaat, khandaani wajaahat aur inke halqa ke logo’n 
ke dilo’n mein inki izzat thi. 

Bawajood iske, ke wo saari zindagi azaadi e watan ki khatir angrezi istemaar se nabard-azmaa rahe, magar 
khidmat e deen ke liye har waqt kosha’n rahe. Siyasat mein daqhil hone ke baad bhi kalma e haq buland karna 
nahi chhodha. Is silsila mein jaha’n aapne arbaab e siyasat ki parwah nahi ki, wahee’n waqt ke barsar aawarda 
ulama ikram ki naa insafiyo’n par bhi sukoot iqhteyar nahi kiya. 

Saari zindagi, maslak e amal bil hadees ke aamil o daai aur iske liye kosha’n rahe. Mohabbat e llaahi o ulfat e 
Nabawi mein kisi ki shirkat gawaara naa thi. Hadees o Quran ke muqable mein kisi ki baat ko qabool naa karte 
the. Lekin in tamaam cheezo’n ke bawajood Aimma e Deen o Mujtahideen o Mashaaeqh ki shaan mein adna si 
gustaqhi bhi inke nazdeek naqaabil e maafi jurm tha. Is silsila mein aap kisi tarha ki kotahi gawara naa karte 
the. Zohd o taqwa khashiyat o inaabat ke sath saht shujaa-at, dileri, bebaaki o raushan zameeri is mard e jaleel 
aur batal e azeem ka kabhi naa judaa hone waala wasf tha. 

In tamaam ausaaf hameeda ke bawasf uloom e islamiya mein gehri baseerat rakhte the. 

16 th December 1963, peer ke din hasb e mamul Namaz e Fajr ki adaaigi ke baad der tak wazeefa waghaira 
padhte rahe. Baad mein aqhbaraat ka mutallea kiya. Ahle khandan se baat cheet ki, naashta kiya, ye sab kuch 
hasb e mamul tha. Magar 8:45 ke qareeb achaanat dil ka daura padaa aur jaa’n jaa’n e afreen ke suprad kardi. 

Urn o amal ka ye mujassam, noor o irfaa’n ka ye minaar, azaadi e watan ka bebaak sipaahi, aqhlaaqh o kirdar 
mein aslaaf ki miraas ka amen aur Kitab o Sunnat ka ye shaidaai, Jamat e Ahle Hadees ke alaawa hazaro’n 
shaidaao’n ko sogwaar chhodhkar hamesha ke liye ruqhsat hogaya. j -uii uij Ai ui 

Razaullah Abdul Kareem Madani (hafizahullah) 

12 th Sep 1988 

Muqaddama 


By: Allama Abdur Razaaq Maleehabadi^ 

Syedna Anas bin Maalik Umaiyya ke daur mein roya karte the ke Ahed e Awwal ka deen baaqi nahi raha. Lekin 
agar wo hamare is daur ko dekhte to kya kehte? Kya wo hame’n ‘Mushrik’ qaraar naa dete aur ham inhe’n ko 
buraa naam naa dete, kyou’n is waqt aur aajke islam mein abh agar koi mushtareka cheez baaqi reh gai hai to 
wo sirf lafz e Islam hai. Ya chand zaaheri o rasmi ibadaat hain aur wo bhi bidaat ki amezish se paak nahi. 
Kitabullah jaisi asmaan se utri thi, abh tak beghal o ghash qaem hai. Sunnat e Rasool Allah bhi mudawwan o 
mehfooz musalmano ke hatho’n mein maujood hai. Magar kitni badi badnaseebi hai ke dono’n mahjoor o 
matrook hain. Taqo’n aur almariyo’n ki zeenat hain ya gando’n, taweezo’n mein musta’amal hain. Musalman 
apni amali zindagi mein inse bilkul azaad hain aur bawajood adaae itteba inse muqhalif chal rahe hain. 

Ajmer ka urs dekhen ke baad kaun keh sakta hai ke ye wohi musalman hain jo aamil e Quran aur alambardaar 
e Tauheed the? Awadh ke ek hindu rehnuma ne Ajmer ki kaifiyat dekh kar kaha tha: Abh tak mujhe shak tha ke 
hindu musalmano mein ittehad ho sakta hai magar, aaj mujhe yaqeen hogaya hai. Kyou’nke hamare aur 
musalmano ke mazhab mein agar kuch farq hai to sirf naamo’n ka hai, haqeeqat dono’n ki ek hi hai. Aur ye isne 
sach kaha, kyou’nke aaj hinduo’n aur musalmano’n ke shirk mein agar koi farq hai to wo naamo’n aur tareeqo’n 
hi ka hai, warna haqeeqat taqreeban ek hai. Hindu buto’n ke saamne jhukte hain, to musalman qabro’n ke 
saamne, hindu raam aur kirshn ki parastish karte hain to musalman Jeelani o Ajmeri ki! Ye kehna ke ham 
parastish nahi karte. Hame inhe khuda nahi samajhte, mahez bemaani baat hai. Kyou’nke Hindu bhi Allah wahed 
ke alaawa kisi ko bhi ilaah samajh kar parastish nahi karte aur naa hi mushrikeen e arab karte the. Jaisa ke is 
kitab mein mufassil mazkoor hai. Haa’n ye zaroor hai ke turn apni parastish ko ‘Parastish o ibaadat’ nahi kehte 
kuch aur naam dete ho. Magar naamo’n ke iqhtelaf se haqeeqat to nahi badal sakti. 

Hassaas admi ke liye musalman mushriko’n ke halaat o khayalaat malum karna ek naqabil e bardasht museebat 
hai. Is firqa mein aqal o naqal dono’n ka kaal (qahet) hai. Ek taraf tasleem karte hain ke Allah Aalim ul Ghuyoob 
hai, Samee o Baseer hai, Asmaano aur Zameeno mein ek zarra bhi isse ojhal nahi aur naa hi wo iski marzi ke 
baghair harkat kar sakta hai, wo hamse door nahi, nazdeek hai aur itna nazdeek ke isse ziyaada nazdeeki 
mumkin nahi, phir wo Rahmaan o Raheem hai. Ghafoor o Ghaffar hai, Saqhi hai, Behisaab deta hai, Jabbar 
Badshah nahi ke kisi ko apne dar par aane naa de. Har waqt iska darwaza khula hai. Har waqt iska hath phaila 
hai, har waqt iska langar jaari hai, ye sab aur isse ziyaada maante hain. Magar.... Magar kea age aqal o danish 
ki maut hai. Insaniyat aur insane sharafat ka maatam hai. Magar ke baad ye hai qabro’n ke saamne jhukna 
zaroori hai! Murdo’n se mannate’n manaana zaroori hai! Sifaarish o Shafaa-at ke baghair is darbar mein rasaai 
mumkin nahi hai. Ye qabar Ghaus Aazam ki hai, jo mar jaane ke baad bhi Ghaus hain aur Malik ul Maut se qabz 
ki hui ruho’n ka thaila cheen sakte hain! Ye Mehboob e Subhani hain. Ashiq e Jaan Nisaar ko zid karke majboor 
kardete hain! Ye Ghareeb Nawaz hain aur marne par bhi mutthiya’n bhar bhar ke dete hain! Chunache insaniyat 
o islam ke ye muddai joqh dar joqh qabro’n par jaate hain, maathe ghiste hain, naak ragadte hain aur wo sab 
kuch karte hain jo koi shareef un nafs aur khuddaar insaan kisi maqhlooq ke saamne nahi kar sakta. 

Insane ke paas sabse badi daulat iski apni insaniyat hai. Ye jaate hain aur is mataa e azeez ko chooney, einth 
ke chabootro’n par badi bedardi se qurban kar aate hain! 

Agar kaha jaata hai ke dekho kya karte ho? Shariat ne mana kiya hai, aise kaamo’n ko shirk tehraaya hai, 
jahannam saza bataai hai to jawab e’eraaz o inkar hai, taweel o tehreef hai. Shariat o haqeeqat ki bahes hai. 
Zahir o baatin ki hujjat hai. Wahabi o Hanafi ka farq hai. Quran ki ayat aur Muhammadur Rasool Allah M ki 
hadees ke muqable mein Hasan Basri, Shibli, Jilaani^ ai *a~j, Chishti^ Ai AS^jke malfuzaat hain. Halaa’nke 
inme se kisi ne bhi koi shirk jaaez nahi rakha, magar kisse kaha jaae? Kaan ho’n to sune’n, ankhe’n ho’n to 
dekhe’n, dil ho’n to samjhe’n. 

Jaisa ke farman e Baari Ta’ala hai: 

6 . 


Ye sirf awaam kaa hi haal nahi ke jahalat ki wajah se mazoor kahe jaae’n. In logo’n ka bhi hai jo apne taee’n 
mu’n phaad phaad ke Ulama e Ummat, Waaris e Uloom e Nabuwwat aur Ambiya Bani Israel ka mushabah 
bataate hain. Ek taraf isfaar e shariat ke hamil aur doosri taraf haqeeqat o tareeqat ke raazdaa’n hone ke 
muddai hain. 

Dar-asal yehi log Ummat e Mohmmadiya ^ ke liye asli fitna aur tamam tabahiyo’n aur barbadiyo’n ke asli sabab 
hain. Ye ulmaa e Soo is ummat ke fiqahi o fareesi o sadooqi hain. Haroot o Maroot hain. Rasoo ush Shayateen 
hain. Inhee’n ne shariat ki tehreef ki hai. Inhee’n ne Kitab o Sunnat ka dawaza musalmano par band kiya hai. 
Inhee’n ne tareeqat o bidaat ki tareeki phailaai hai. Inhee’n ne islam ka naam lekar islam ko musalmano ke 
dilo’n se ukhaad phainka hai. 1300 baras ki poori tareeqh hamare saamne khuli rakhi hai. Wo kaunsi museebat 
hai jo inke hatho’n nahi aai? Wo kaunsi gumrahi hai, jiska jhanda inho’n na apne kandho’n par nahi uthaaya? 

Abdullah bin Mubaarak keh gae hain: JJfr yi jjJi Jaj 

Tarjuma: Kya deen ko badshaho’n, Ulama e Soo aur Soofiya ke alaawa kisi aur ne badal daala hai. 

Alfaaz saqht zaroor hain aur shayad qabil e muwaqheza bhi hain, magar dil o jigar mein jo ghaao padey hain, 
wo isse bhi ziyaada maatam par majboor karte hain. Kaun insane hai jo 30 Crore insano’n ki be dardaana tabaahi 
dekhe aur khamosh rahe? Kaun musalman hai jo ummat e marhooma par ye qazaqaana taaqhat apni ankho’n se 
dekhe aur chup rahe? Kya iske baad bhi insane diwaana naa ho jaaega, ke din ko raat bataaya jaata hai. Aftaab 
ko siyah-tikaa kaha jaata hai. Haq ko baatil, aur baatil ko haq tehraaya jaata hai? Kaun musalman hai, jiske dil 
mein zarra bhi noor e eman ho aur shariat ko zalaalat, sunnat ko bidat, eman ko kufr, tauheed ko shirk aur 
shirk ko tauheed hote hue dekhe aur josh se ubal naa pade? Musalmano se kaha jaata hai ke ‘Kitab o Sunnat ka 
faham naa mumkin hai’, lehaza turn isse door raho. Ashqaas ki taqleed wajib hai, lehaza be choo’n o charaa 
hamare peeche chale chalo. Qabre’n oonchi karo, qubbe banaao, auliya se mannate’n maano. Allah Ta’ala tak 
maqhlooqh ko waseela banaao. Jo chhaho karo, baqashe jaaoge. Shafee ul Maz Nabee’n ki ummat ho, yehi 
deen hai, yehi shariat hai, yehi sunnat hai! 

Kya ham ye sab sune’n aur khamosh baithe rahe’n? ya abh bhi waqt nahi aaya ke masleheen e ummat uthe’n 
aur ulama e soo ke is Shir e Zimma Mashooma ke cehra se naqaab ulat de’n, taake musalman apni ankho’n se 
dekh le’n ke in badi badi pagdiyo’n ke neeche shaitan ko sajda karne waale sar hain aur in Iambi ghadi 
daadhiyo’n ki oth mein kufr aur riyaa ki siyaahi chupi hui hai? 

Kya musalman apne Ulama aur Rehnumao’n ke islam o islah ka haal sunna chhahte hain? Accha ek mustaqil 
kitab ka intezar kare’n (kyou’nke) yaha’n is muqhtasar dibaacha mein gujaesh nahi, taaham ibrat ke sath ye 
waqea note kar le’n ke inke ek mustanad aalim ne jo Sufi aur shayad Peer bhi hain, tehreek e khilafat ke 
dauran tajweez pesh kit hi ke Ulama o Mashaeqh ka ek wafat murattab hokar Ajmer Shareef jaae aur Khuwaja 
Sahab ko ummat ki ek ek museebat sunaa kar fariyad kare! Sirf tajweez hi nahi, balke sunaa hai ke amalan ye 
Maulwi Sahab apne ham mushrabo’n ke sath shadr haal kar gae aur mazar par khoob roey peete. Magar Afsos! 




Inke Dil Hain, Magar Wo Inko Samajhne Ke Liye 
Istemaal Nahi Karte, Inki Ankhe’n Hain, Magar Wo 
Inse Dekhte Nahi. Inke Kaan Hain, Magar Wo Inse 
Sunte Hain. Darasal, Wo Janwaro’n Ki Tarha Hain, 
Balke Inse Bhi Gae Guzre. 1 


1 Surah Araaf: 179 

Waha’n se koi jawab naa mila aur bemurad lautey chale aae? Kya yehi wo Tauheed hai, jiski buniyade’n Quran 
ne qaaem ki thee’n. 

Jiski hifazat ke liye Ulama e Deen muddai hain aur jiske itteba o tamasak par musalamno ko naaz hai? Agar 
Khuwaja Sahab ummat e Muhammadiya ko is masaaeb se najaat dilaa sakte hain to Ram o Krishn ki khudai 
par musalman kyou’n mu’n banaate hain? Is ajmeri wafad ki tehreek private naa thi. Aqhbaraat ke colomun 
mein e’elaaniya ki gait hi. Magar kisi aalim ne bhi ye elaan karne waale ki zaban naa pakdi ke ye shirk hai. 
Balke bahot se maulviyo’n ne to iski tehreeran taeed ki, jaisa ke aqhbaraat ke purane file gawah hain. Kya yehi 
wo hifazat e deen hai, jiska beeda uthaae hue hain? 

Aur aye kaash! Zalaalat o Bidat ki himayat ulama ke isi giroh mein mehdood hoti, jise bidati kaha jaata hai aur 
is giroh mein muntaqil naa hoti jo islaah o tajdeed ka muddai hai. 

Main ye alamnaak waqea intehai ranj o andoh ke sath tareeqh ke hawale aur musalmano ke gosh guzar karaata 
hu’n ke abhi chand din ki baat hai ke is jamaat ke ek talimi markaz ke Shaikh Aazam aur doosre Masahaaeq ne 
ta’aziya daari jaisi sareeh bidat, balke Shirk ke khilaf fatwa dene se ye keh kar saaf inkar kar diya ke maujooda 
halaat mein aisa fatwa Khilaf e Maslehat hai. 

Kya yehi tareeqa shariat ki hifazat ka hai? Kya yehi niyabat e Ambiya?^' -A^hai. Jiska farz hamare ulama is 
khush usloobi se anjam de rahe hain? Kya abh bhi waqt nahi aaya ke musalman ankhe’n khole’n, apne mazhabi 
peshwao’n ki haqeeqat malum kare’n aur deen ki hifazat aur shirk o bidat ke izaala ke liye khud aage badhe’n? 
islam mein na paapaaiyat hai, naa ruhaani peshwaiyat aur abh waqt aagaya hai ke ye khud saaqhta peshwaiyat 
dhaadi jaae. Taake Allah Ta'alake bando’n ka talluq Allah Ta'alake deen se baraah e raast (mazboot) ho jaae. 

Abdur Razzaq Maleehabadi^ 

Editor ‘Al Jamea’ Calcutta, az Calcutta 1925 

Qabarparasti Duniya Mein Kyou’nkar Phaili - Asbaab o Wujooh 

Is Fitna e Azeema Se Rokne Ke Wasaael o Zaraae 

Aaj agar koi musalman ki tamaam maujooda tabah haliyo’n aur bad-baqhtiyo’n ko dekhne ke baad ye sawal 
kare ke inka kya ilaaj ho sakta hai, to isko Imam Maalik^t A^jke alfaz mein ek jumla ke andar jawab milna 
chhahiye ke: 

LgJjl Ldj 4-aVI eAA V 

Yaani: Ummat ke aqhri ahed ki islaah kabhi naa ho sakegi, taa waqtiya wohi tareeqa iqhteyar naa kiya jaae, 
jisse iske ibtedaai ahed ne islaah paai thi. 

Aur wo is ke siwa kuch nahi ke Kitab o Sunnat ki taraf ruju kiya jaae aur har is dawat ok jo Allah Ta'alaki aur 
iske Rasool ki taraf se aae, ise dili qubuliyat ke sath suna jaae. 

Surah Anfal: Tarjuma: Musalmano! Allah Ta'alaAur Iska Rasool Jab Tumhe Bulaae’n To Inki Dawat Par Labbaik 
Karo, Ke Inki Dawat e Hayat-Baqhash Hai. 

Ye salaahiyat aur amaadgi isi surat mein ho sakti hai ke Allah Ta'alaaur iske Rasool M ki mohabbat aur inke 
ehkaam ki izzat o hurmat duniya ki tamaam mohabbato’n aur izzato’n par ghalib ho aur inki mohabbat dil ki 
gehraiyo’n mein is tarha nashemat bana chuki ho ke azzah o aqaarib ki mohabbat, umara o salateen ki izzat o 
hurmat gharz duniya ki har wo cheez, jisme kuch bhi mehboobiyat ho. Allah Ta'alaaur iske Rasool tik ke muqable 
mein koi qadar o qeemat naa rakhti ho. Hatta ke mohabbat ki koi aisi shakal jo insane nafs Allah Ta’ala aur iske 
Rasool ke liye tajweez kare. Magar Allah Ta'alaaur iska Rasool £& iske dabar e mohabbat ke khilaf samjhe to 
isko bhi shaitani waswasa samajh kar fauran chhodh de, to iske baad muhib e saadiq ko Allah buzrug o bartar 
ki mehbubiyat ka yaqeenan sharf hasil hota hai. 


Agar Turn Allah Ta'ala Se Mohabbat Karte Ho To Meri 

^ o> Jj 

Jail (j JLoli JIM 

by?? oi 3^ 

Itteba Karo, Isse Turn Mehboob e llaahi Ban Jaaoge. 2 




Salaf e Saleheen Ki Masaai e Jameela 

Ye khuli hui haqeeqat hai ke islam ka ibtedai ahed yamen o barkat aur hidaayat o sa'aadat ki daulat se 
maalamaal aur har qism ki bida'at o rusoom ki amezish se paak o saaf tha. Kyou'ke salaf o saleheen Sahaba 
Ikram Mohaddiseen aur Aimma e Deen ne islam ki haqeeqi taleem ko har qism ki khaarij gumrahiyo'n aur 
ghair deeni asaraat o iqhtelataat se mehfooz rakhne ke liye har tarha ki koshish farmai hai. Wo is cheez ko 
samajh chuke the ke aaj islam ki nashu-numa ijtemai ka ibtedaai daur hai aur iske sar-chashme phoot phoot 
kar beh rahe hain aur ek tinka bhi agar inki raah mein aagaya to dar hai yehi tinka jama hokar ek din badi badi 
nehro'n ke sar-chashmo'n ko band karde'nge. Wo islam ki hifazat ke liye kamarbasta gae. Inki missal is janbaaz 
kisi thi, jo apne mashooq ke talwo'n mein ek kaa'nte ki chubhan bhi dekhta hai to is zoor se cheeqhta hai, goya 
iske pehlu mein khanjar ne shagaaf kardiya. 

Wo is ek ek tinke aur mitti ke ek ek zarre ko islam ki raah se hataane ke liye apni azeez se azeez mata'a qurban 
kar dene ke liye amaada rehte the. Agar is waqt siddiq e ummat aur khalifatul islam (syedna) Abu Bakar ss, 
Syedna Umar Farooqe Azam aur doosre Sahaba Ikram j® aur inke baad mohadeeseen o Aimma Mujtahideen 
^ ^>ke dilo'n ko Allah Ta'alaapne ilhaam se ma'amoor naa kar deta to ek daqhili jihad e azeem se in tamam 
fitno'n aur bida'ato'n ka sad-e-baab naa farma dete. To aaj duniya mein islam ki bhi wohi haalat hoti jo duniya 


2 Surah Al Imran: 31 


9 





ke tamaam mohrif aur masqh-shuda mazaahib ki nazar aarahi hai. Aur iski haqeeqi talimaat ko bhi tarha tarha 
ki bida'aat o mohadasaat ka sailaab bahaa kar le gaya hoga aur aaj dhoodhne se bhi inka pataa naa chalta. 

Salaf ne islam ke jin ahem aur buland maqaasid ki binaa par bida'at o mohdisaat aur kharji gumrahiyo'n ka jis 
quwwat aur safaroshi se muqabla kiya aur ki si shakal ko bhi isme gawaara naa kiya. To waqeaat ne sabit kar 
diya ke wo yaksar saheeh o waqai the. Ham dekh rahe hain ke inhi masael ne bit aaqhir islam ki haqeeqi taleem 
ko tarha tarha ki kharji zalaalato'n se alooda kiya aur afsos ke musalman in fitno'n se naa bach sakey jo inse 
pehli qaumo'n mein maujab e zalaalat ho chuke the. 

Fitna e Quboor 

Musalmano mein jin masael ne iqhtelaf o tehreef ki buniyade'n rakhi hain aur inko Kitab o Sunnat ki sirat e 
mustaqeem aur Sahaba Ikram 3 ® ke uswa e hasana se inheraf ki raah dikhai. Ek ahem masla maqbaro'n ki tameer 
aur whaa'n khushu o khuzoo ke sath duae'n maangna aur quboor o mazaraat ko taqarrub ilallah aur qubuliyat e 
dua ka behtareen maqam samajhna. 

Shaikh ul Islam Imam Ibne Taimiyya^ Ail A^jaur inke shagird e rasheed Hafiz ibnul Qaiyyim^ Ai A^jne is 
mauzu par apni muta'addid tasaneef mein nihayat sharha o bast ke sath raushni daali hai. Aaj main chhata hu'n 
ke in ahem aur lateef mubaahis mein se chand aapke saamne kisi qadar iqhtesar ke sath pesh karu'n. 

Qabarparasti Kyou'nkar Phaili 

Is silsila mein sabse pehle is par ghaur karna chhahiye ke duniye mein qabarparasti kaisi pahili? 

Iske asbaab o wujooh kya hain? Aur inka insdaad kaise kiya jaa sakta hai? 

Sabse pehle ye fitna Nuhp-Ai ^ki qaum mein paida hua, jaisa ke Quran e Kareem mein Nuh<AAJ' ^tki masaai 
tableegh o tauheed ka zikar karte hue Allah Ta'alane irshad famraya: 

NuhfALA ^JtNe Kaha, Aye Mere Rab Meri Qaum Ne 
Meri Nafarmani Ki Aur Is Shaqs Ki Pairwee Ki Jisko Iske 
Maal o Aulaad Ne Siwaa e Khasaare Ke Kuch Faaeda 
Nahi Paho'nchaaya (Yaani Apne Maaldaaro'n Ka Kahaa 
Maana) Aur Inho'n Ne Badey Makr 0 Fareb Se Kaam 
Liya Aur Kaha Ke Hargiz Apne Ma'abudo'n Ko Naa 
Chhodhna Aur Naahi Wad, Sawa'aa, Yaghoos, Yao'oqh 
Aur Nasar Ko Chhodhna (Ye Nuhp-Ai ^kKi Qaum Ke 
Buto'n Ke Naam Hain). 3 

Ibne Abbas 35 aur bahot se Sahaba Ikram 3® aur Tabaeen^ Ai A^jse riwayat hai ke ye Nuhp-Ai ^ki qaum ke 
saaleh logo'n ke naam hain. Jab wo faut ho gae to logo'n ne inki qabro'n par baithna shuru kar diya aur dua o 
ibadaat ke liye inko behtareen maqam samajhna shuru kar diya. Kuch arsa baad inki tasweere'n banai gaee'n. 
Phir fart e aqeedat mein tasweero'n ki jagah inka mujassama aur but banaane shuru kardiye. Hatta ke is had se 
badhi hui aqeedatmandi ne inko buto'n, mujassmo'n ki ibaadat par amaada kar liya. 

Saheehain 4 mein Ummul Momineen Syeda Ayesha se riwayat hai ke Ummul Momineen Umme Salma ne mulk 
e sham ke ek girja aur isme jo tasaweer thee'n, inka Nabi se zikar kiya to Aap ne farmaya in sab mein jab 


yjjl j jo 3 j y j 'j 1 jS^ ijSCo 

Ao X*J 1 < h\y^u z \Sy 


3 Surah Nuh: 21-23 

4 Bukhari & Muslim 

koi saaleh aur nek faut ho jaata to wo log iski qabar par masjid banate aur iski tasweer waha'n rakhte aur ye 
log Allah Ta'alake nazdeek bad-tareen maqhlooq hain. 5 

Saheeh Muslim mein Syedna Jundub $ farmate hain ke maine khud Rasool Allah W se suna ke Aap ^ ne farmaya: 
Dekho! Tumse pehli ummato'n ne Ambiya aur Sulaha ki qabro'n ko ibaadat gaah banaa liya tha. Turn qabro'n ko 
ibaadat gaah naa banaao. Main tumko is baat se saqhti ke sath mana karta hu'n. 6 

Is hadees mein Nabi ne apni ummat ko is fitne se bachne ki takeed farmai. Iske alaawa bhi muta'addid 
ahadees hain, jinme Aap M ne kai tareeqo'n se ummat ko is fitna se bachaane ki koshish ki. 


Shaitaani Taleem Ke Darja Ba-darja Asbaaq 

Lekin isse pehle ke in tareeqo'n ko bayan kiya jaae jo Nabi M ne is fitna se mehfooz rehne ke liye farmae hain, 
munasib malum hota hai ke pehle is baat ka tazkirah ho jaae ke shaitan ya shaitani jamate'n kis tarha logo'n ko 
ahista ahista aur darja ba-darja is fitna mein mubtela karti hain. Haqeeqat ye hai ke jaise jaise ummat Kitab o 
Sunnat se mehroom hoti chali gai. Aise hi shaitan aur iske muttabe-een ka iqhtedar o tasallut badhta gaya aur 
iske makr o fareb mein nadaan aur be-khabar log mubtela hote gae. Shaitan ki farebkaraana chale'n yaa iski 
darja ba-darja taleem pehle bayan ki jaati hai. Iske baad wo tamam tareeqe bayan kiye jaae'nge jo Nabi ® ne 
is fitna se bachne ke liye irshad farmae hain. 


Pehla Sabaq 

Sabse pehle shaitan apne mureed ko ye sikhata hai ke qabar ke paas dua karna chhahiye. Chunache shaitan ka 
mureed qabar ke paas jaakar aajizi aur dil-sozi se dua karta hai aur Allah Ta'alaqabar ki wajah se nahi, balke 
iski aajezi aur zillat ki wajah se iski dua qabool kar leta hai. Kyou'nke agar wo is soz o gadaaz se dukan, sharab- 
khaana, hammam ya bazaar mein bhi dua karta to Allah Ta'alaiski dua qabool kar leta hai. Jabke jaahil aadmi 
to yehi samajhta hai ke is dua ki qabooliyat mein qabar ka badaa daqhal hai. Halaa'nke Allah Ta'alahar lachaar 
shaqs ki dua qabool karta hai, agarche wo kafir hi kyou'n naa ho aur ye bhi zaroori nahi ke Allah Ta'alajiski dua 
qabool karta hai isse raazi hota hai aur isko dost rakhta hai, yaa iske fel 7 ko pasand karta hai, kyou'nke Allah 
Ta'alato nek o bad, momin o kafir, har ek ki dua qabool karta hai. 


Bahot se log aisi dua maa'ngte hain, jisme wo hadd e shariyat se tajaawuz kar jaate hain, yaa shirk karte hain 
yaa dua mein aise sawal karte hain jo najaaez hain. Aur inki saari yaa baaz muraade'n poori ho jaati haina ur 
wo ye khayal karne lag jaate hain ke inka ye amal Allah Ta'alake nazdeek bhi pasandeeda hai aur inki haalat is 
shaqs ki si ho jaati hai jisko Allah Ta'alaaur aulaad se dheel deta hai aur wo yehi samajhta rehta hai ke Allah 
Ta'alaisse khush hokar isko har tarha ki bhalai paho'chaata hai. Chunache Allah Ta'alafarmata hai: 


Jab In Naa-farmaano Ne Naseehat e llaahi Ko 
Faramosh Kar Diya To Hamne Inpar Har Nemat Ke 
Darwaze Khol Diye. 8 




Uii 


Dua 2 qism ki hai, ek to ibaadat hai, jis par dua karne waala sawab ka mustahiq hota hai. Doosri, kisi haajat ka 
sawal hai, jo poori to ho jaati hai, lekin wo dua karne waale ke liye baais e takleef ban jaati hai. Pas Allah 
Ta'alaiski dua qabool kar leta hai, lekin ijo isne Allah Ta'alake huqooq zaae karne aur iski hudood ko todne ki 
juraa-at ki hoti hai, iske badle mein isko azaab bhi karta hai. 


s Bukhari 

6 Muslim 

7 T: Kaam 

8 Surah Anaam: 44 

Al gharz, shaitan aahista aahista apne makr ke jaal mein insan ko pha'nsaata hai aur isko kehta hai ke qabar ke 
paas bahot acchi tarha dua karna chhahiye aur ye bhi ke is jagah dua karna masjid mein aur saher ke waqt (jis 
waqt mein dua ki qabooliya ki Nabi ne khabar di hai) dua karne se behtar hai. Jab shaitan ye sabaq az-bar 
karaa leta hai to phir doosra sabaq shuru hota hai. 

Doosra Sabaq 

Abh wo isko kehta hai ke jo kuch maangna hai, is qabar waale buzrug ke tufail maango. Allah Ta'alako is 
muqarrab banda ki qasam wo to tumhari dua zaroor qabool hogi aur ye pehle sabaq ke muqable mein ziyada 
bura fel hai. Kyou'nke Allah Ta'alaki shan isse buland hai ke isko kisi banda ki qasam di jaae yaa kisi banda ke 
tufail isse kuch maanga jaae. 

Teesra Sabaq 

Jab is sahqs ke dilme ye baat zahen nasheen ho jaati hai ke is buzrug ki qasam Allah Ta'alako dene aur iske 
tufail ya iske haq se dua maangne mein iski bahot izzat aur ta'azeem haia ur hajaat ke poora karne mein ye 
ziyaada musar hai. To phir shaitan isko teesra sabaq padhaata hai aur wo ye hai ke Allah Ta'alake siwaa abh isi 
buzrug se maango aur iski ki nazar o niyaaz diya karo. 

Chhaho'na Sabaq 

Phir iske baad doosra darja ye hai ke is buzrug ki qabar ko but banaaya jaae aur is par baitha jaae, is par 
qandeel aur shama jalaai jaae aur is par parde latkaae jaae'n aur is par masjid banaai jaae aur sajda aur tawaaf 
aur bosa dene aur hath lagaane aur iska qasad karne aur iske paas jaanwar zubah karne se iski ibaadat ki jaae. 

Paa'nchwa'n Sabaq 

Phir sirf ek darja baaqi reh jaata hai aur ye hai ke logo'n ko iski ibaadat ki taraf bulaaya jaae. Is par mele lagaae 
jaae'n aur amaal e haj is jagah is qabar waale ke liye adaa kiye jaae'ne. (Balke Haj e baitullah se iske mele ko 
behtar samjha jaae, chunache bahot jaahil kehte hain ke Khaja Ajmer Shareef ke ek mele ke karne se 7 Haj ka 
sawab milta hai, waghaira waghaira nau'uzubillah) aur inko ye smajhaya jaae ke ye sab umoor inke liye duniya 
o aqhirat mein bahot mufeed hain. 

Shaikh Ibnul Qaiyyim^ Ail jAghaatha' mein Shaikh ul Islam Imam Ibne Taimiyya^- Ail A^jse naqal karte 
hain: Qabro'n ke paas jo bida'at ki jaati hain, inke kai darjaat hain. So shariyat se bahot door ye hai ke insan 
murda se apni hajaat talab kare aur isse fariyad rasi chhahe. Jaisa ke bahot log karte hain aur ye log but- 
parasto'n ki jins se hain. Is liye baaz auqaat shaitan is murda ki shakal mein inke saamne aata hai, jaisa ke but- 
parasto'n ke saamne bhi inke ma'abood ki shakal mein zahir hota hai. Pas jab koi but-parast apne ma'abood ko 
jiski wo ta'azeem karta hai, bulaae to shaitan iski shakal iqhteyar karke iske saamne maujood hota hai aur ye 
baaz ghaeb umoor ke mutalliq inse kalaam karta hai. 

Kyou'nke shaitan bani adam ke gumrah karne mein maqdood bhar koshish karta hai. Isi tarha jo log Suraj aur 
Chaand aur Sitaaro'n ki puja karte hain aur inko pukarte hain, inke saamne bhi shaitan insani shakal mein aakar 
kalam karta hai aur baaz baate'n bataa jaata hai aur wo log isko sitaaro'n ki ruhaniyat se ta'abeer karte hain. 
Dar-haqeeqat wo shaitan hota hai, agar wo baaz maqaasid mein insan ki madad bhi karta hai, lekin isko isse kai 
gunaa nuqsan bhi paho'ncha deta hai. 

Is taur par qabro'n ke paas qabar parasto'n par bhi kai halaat zahir hote hain aur wo ye samajhte hain ke ye 
karamaat hain aur dar-haqeeqat wo shaitan ka fareb hota hai. Mislat jis murda ki karamat ka logo'n ko guman 
hota hai, jab koi mirgi waala mareez iski qabar ke paas laakar daala jaata hai to jin (shaitan) isse utar jaata 
hai, taake logo'n ko gumrah kare. 

Fitna Qabar Parasti Ke Isnedad Ke Liye Wasaael o Zaraae 

Nabi ne is fitna e azeema se apni ummat ko bachaane ke liye jo wasaael o zaraae byan farmae hain. Abh 
inhe'n bayan kiya jaata hai, jiska maqsad ye hai ke aaj ummat e muslim ko is tufan se bachaane ke liye agar 
koi zariye ho sakta hai to wo wohi hai jo Aap ne irshad farmaya hai: 

Pehle Zariya: 

Nabi ¥& ka qabro'n ko masaajid banaane se rokne ke mutalliq Saheeh Muslim mein Syedna Jundub bin Abdullah 
se riwayat hai, wo farmate hain ke maine Rasool Allah se aapki wafat se 5 roz peshtar sunaa ke Aap 
farmate hain the: Khabardar, jo log tumse pehle the wo apne Ambiyap-uJi ^ki qabro'n ko masaajid banaate 
the. Khabardaar! Qabro'n ko masjide'n naa banana, main tumko isse mana karta hu'n. 

Saheehain mein Ummul Momineen Syeda Ayesha $ se riwayat hai ke Rasool Allah ^ is marz mein, jisse aap 
a'ahda baraa naa hue 9 farmaya: Yahood aur Nasaara par Allah Ta'alaki laanat ho, inho'n ne apne Ambiya 
?XJ'ki qabro'n ko masaajid bana diya. Isse aap apni ummat ko in afaal se daraate the. Ummul Momineen Syeda 
Ayesha M farmati hain agar is baat ka khatra naa hota to Aap ki qabar khuli jagah banaai jaati, lekin is baat 
ka khatra tha ke wo bhi masjid naa banaai jaae. Ye khatra Nabi Vi ki qabar ke khule maidan mein banaae jaane 
se rokne ki wajah se hai. Kyou'nke Aap ki wafat ke baad Sahaba Ikram sa mein mauzu dafan ki nisbat se 
iqhtelaf hua. Hatta ke inho'n ne Nabi ka farman suna ke Ambiya Ikrampi-Ji ~>Msi jagah dafan kiye jaate hain 
jaha'n wo wafat paae'n. 

Choo'nke ye AmbiyaptuJi ^ka khaasa hai, is liye Aap ko Ummul Momineen Syeda Ayesha ke hujra mein 
dafan kiya gaya aur jaise ke riwaaj tha, sehra mein dafan naa kiye gae. Taake aapki qabar par namaz naa padhi 
jaae aur log isko masjid naa bana le'n. Kyou'nke Nabi ne aqhir umar mein qabro'n ko masaajid banaane se 
roka, phir Ahle Kitab mein se in logo'n par jinho'n ne aisa kiya laanat ki taake Aap ki ummat in afa'aal se 
baaz rahe. 

Isi saheeh aur sareeh sunnat ki mutaabea'at ki binaa par a'ama tawaef ne qabro'n par banaae masjid se sareeh 
taur par aur saaf alfaaz mein roka hai. Aur Imam Ahmad, Imam Maalik aur Imam Shafai^ Ail A^jke ashaab ne 
iski hurmat par tasreeh ki hai aur baaz ulama ne isko mutlaqan makurh kaha hai. Lekin in ulama par husn e zan 
ka taqaaza yehi hai ke inki is karaahat ko karaahat e tehreemi hi samjha jaae. Kyou'nke ham in par ye gumaan 
nahi kar sakte ke wo aise fel 10 ko jiski nahi aur iske faaail * 11 ke maloon hone par Nabi M ka hukam hadd e 
tawaatur ko paho'ch gaya ho, jaaez qarar de'n. 

Doosra Zariya 

Rasool Allah Sfe ka qabro'n par chiragh jalaane se rokna, Imam Ahmads Ail A^jaur Ahle Sunan ne Syedna Ibne 
Abbas & se riwayat kiya hai ke Nabi ^ ne qabro'n ki ziyaarat karne waali aurato'n aur in par masaajid banaane 
waalo'n aur in par chiragh jalaane waalo'n par la'anat ki hai. Pas jis fel par Rasool Allah la'anat kare'n, to wo 
kabeera gunah hota hai aur fuqaha ne aise fel ko saraahatan haram kaha hai. 

Abu Muhammad Maqdisi^ Ail A^jfarmate hain, agar qabro'n par chiragh jalaana mubaah hota to iske faaail 
par la'anat naa ki jaati, halaa'nke is par la'anat ki gai hai. Pas isme ek to maal befaaeda zaae hota hai. Doosra 
ta'azeem e quboor mein ifraat hai, jo buto'n ki ta'azeem ke mushaaba hai. Isi liye ulama ne kaha ke qabro'n par 
shama ya chiragh jalaane yaa tel dene ki nazar jaaez nahi. Kyou'nke ye nazar ma'asiyat hai aur bil ittefaq is 


9 TiYaani jis marz mein Aap ^ ki wafaat hui 

10 Kaam 

11 Is Kaam Ke Karne Waala 

nazar ka poora karna jaaez nahi. Nez kaha ke is gharz se kisi cheez ko qabro'n par waqf kar dena bhi jaaez nahi. 
Kyou'nke ye waqf saheeh nahi aur isko naafiz karna halal nahi. 

Teesra Zariya 

Nabi ka qabro'n ko poqhta banaane aur is par imaarat banaane se rokna hai. Saheeh Muslim mein Syedna 
Jabir se riwayat hai ke Nabi ne qabro'n ko poqhta karne aur in par imaarat banaane se mana famraya. 
Ulama ne kaha hai ke isme 2 surato'n ki mumaneat ka ehtemaal hai. Ek ye ke inpar pattharo'n yaa inki maanind 
aur cheezo'n se bana karna. Doosra ye ke in par khaima waghaira nasb karna. In dono'n surato'n se Nabi ne 
mana farmaya hai, kyou'nke inme koi faaeda nahi, iska maal bhi befaaeda zaaed hota hai nez ye ahle jahiliyyat 
ka fel hai. 

Chhaho'nta Zariya 

Nabi ka qabro'n par kitaabat karne (likhne) se mana karna. 

Sunan Abu Dawood mein Syedna Jabir se riwayat hai ke Rasool Allah % ne qabro'n ko poqhta karne aur in par 
likhne se mana farmaya. 

Paa'nchwa Zariya 

Rasool Allah ka qabro'n par inki khudai se nikli hui zaaed mitti daalne sem ana farmaya. Sunan Abu Dawood 
mein Syedna Jabir se riwayat hai ke Rasool Allah ne qabro'n ko pakka karne, in par likhne aur in par zaaed 
mitti daalne se mana farmaya. 

Chhetta Zariya 

Nabi Wk ka qabar ke paas namaz padhne se mana farmana. 

Saheeh Muslim mein Syedna Mursid al Ghanwi s® se riwayat hai ke Nabi ne farmaya ke qabro'n ki oopar naa 
baitho aur naa inki taraf namaz padho aur Syedna Abu Sayeed Khudri j® se riwayat hai ke Rasool Allah &k ne 
farmaya ke tamaam zameen masjid hai. Siwaae maqbara 12 aur hammam ke. Is hadees ko Imam Ahmad Al a^j 
--A taur Ahle Sunan ne riwayat kiya hai. 

Isi baare mein nahi aur saqht mumaneat ki riwayat kasrat se aai hain. Iski wajah ye hai ke qabro'n ko namaz ke 
liye maqhsoos karne mein but parasto'n ke sath mushabehat hai. Jo buto'n ki tazeem ke liye inke aage sajda 
karte aur inka taqarrub haasil karte hain aur ham oopar zikar kar aaae hain ke but parasti ki ibteda isi fitna e 
quboor se hui thi aur isi liye Nabi M ne Ahle Kitab par la'anat ki. Kyou'nke inho'n ne apne AmbiyapAJi ^ki 
qabro'n ko masaajid banaaya. 

Shaikh Ibnul Qayyim^ Al ^^jAghaatha Hal Lahfaan mein apne ustad Shaikh ul Islam Ibne Taimiyya Al a^j 
--A tse naqal karte hue farmate hain. Jiski wajah se Aap ne qabro'n par masajid banana se mana farmaya ye 
wo illat hai. Jisne bahot is ummato'n ko yaa to shirk e akbar yaa isse kam darja ke shirk mein mubtela kiya. Aur 
iski wajah ye hai ke aise shaqs ki qabar ke sath shirk karna jiski nisbat insan ka khayal salaahiyat aur neki ka 
ho. Insan ko ziyada maael karta hai ba-nisbat iske shirk ke kisi daraqht ya patthar ke sath. Isi liye turn dekhoge 
ke bahot se log qabro'n ke paas khushoo aur khuzo aur giriyazaari karte hain aur dil se aisi ibaadat karte hain 
jo masjid mein nahi karte. Aur naa pichli raat mein aisi ibaadat karte hain, baaz inme se qabro'n ke aagey sajda 
karte hain aur aksar qabro'n ke paas namaz adaa karne mein aisi barkat ke ummidwaar hote hain, jiski ummeed 
inhe'n masjid mein adaa ki hui namaz se nahi hoti. 


12 Qabrastan 

Isi kharabi ki wajah se Nabi ^ ne is aqeeda ko beqh o bun se ukhaad phainka aur qabarastan mein mutlaqan 
namaz adaa karne se rok diya. Khuwah waha'n namaz padhne waale ka qasad qabar ke paas namaz adaa karne 
ka naa ho aur nez Aap tuloo aur ghuroob aur istewaa e shams ke waqt namaz ke adaa karne se mana farmaya. 
Kyou'nke ye aise auqaat hain, jinme mushrikeen suraj ki ibaadat karte hain. Pas apni ummat ko in auqaat mein 
namaz se bilkul mana kardiya gaya. Agarche inka iraada mushrikeen ka saa naa ho. 

Agar koi shaqs qabar ke paas is niyyat se namaz adaa kare ke is jagah mein namaz adaa karne mein barkat hogi 
to ye Allah Ta'alaaur Rasool Allah &k ki saraasar dushmani aur Aap ® ke deen ki muqhalefat au raise deen ka 
ghadna hai, jiska Allah Ta'alane hukam nahi diya. Kyou'nke ibadaat ki binaa muwaafeqat sunnat aur itteba e 
rassol hai. Ibteda aur khuwahish e nafsaani par nahi. So bilaa shak tamaam musalmano ka is baat par ijma hai 
aur ye inho'n ne apne Nabi ^ ke deen se badyehi aur zaroori taur se malum kiya hai ke maqhbara ke paas 
namaz mana hai. Che-jaaeke isko ziyada baais e tabreek o behboodi samjha jaae. 

Saatwa'n Zariya 

Rasool Allah S& ka qabro'n ko hamwaar karne ka hukam dena. Saheeh Muslim mein Abul Hayaaj Asadi Ail 
^se riwyat hai ke mujhe Syedna Ali ne kaha, kya main tujhe is kaam par naa bheju'n, jis par Rasool Allah 
$k ne mujhko bheja tha aur wo ye tha ke jo tasweer dekhe isey mitaa de aur jo oonchi qabar dekhe ise hamwar 
karde. 

Athwaa'n Zariya 

Rasool Allah Wt ka qabro'n ko eid (mela ki jagah) banaane se mana farmana: 

Sunan Abu Dawood mein isnaad e hasan se Syedna Abu Huraira 3® se marwi hai ke Nabi ^ ne farmaya: turn apne 
gharo'n ko qabre'n mat banaao (yaani inme nawaafil padha karo) aur meri qabar ko eid (meley ki jagah) na 
banana aur mujhpar durood bhejte rehna. Kyou'nke tumhara durood mujhko paho'nch jaaega, turn jaha'n 
kahee'n bhi hoge. 

Aur Musnad Ya'ala Mosli mein Ali bin Hussain (Zain ul Abedeen) se riwayat hai ke inho'ne ek shaqs ko dekha ke 
wo Nabi ki qabar ke paas ek dareecha ke paas aata, isme daqhil hota aur dua karta hai. To aapne ise mana 
farmaya aur kaha kya main tumhe ek hadees sunaou'n jo maine apne walid (Syedna Hussain ) se suni aur 
inho'n ne mere dada Syedna Ali s® se suni aur Rasool Allah ¥& se suni. Aapne farmaya: Meri qabar ko eid naa 
banana aur naa apne gharo'n ko qabre'n, tumhara salam jaha'n kahe'n turn ho, mujhe paho'nch jaata hai. 

Aur kaha Saeed bin Mansoor ne khabar di hamko Syedna Abdul Aziz bin Muhammad ne, inho'n ne kaha hamko 
khabar di Suhail bin Abi Suhail ne, kaha ke Hasan bin Hasan bin Ali bin Abi Talib ms ne qabar shareef ke paas 
dekha. Inho'n ne mujhe Syeda Fatema s® ke ghar se bulaaya aur wo raat ka khana khaa rahe the aur faraya aao 
khaana khaao. Maine kaha mujhe khuwahish nahi, phir inho'n ne farmaya: Maine tumhe qabar ke paas kyou'n 
dekha? Maine kaha maine Rasool Allah fife ko salam kiya. Aap ne farmaya kyat u isi liye masjie mein daqhil hua 
tha? Phir farmaya Nabi ne farmaya hai ke mere ghar ko eid aur apne gharo'n ko qabre'n naa banao aur mujh 
par durood bhejo. Tumhara durood mujhko paho'nchta hai turn jaha'n kahee'n tumho. So turn aur Andulas ke 
rehne waale Nabi se is etebaar se bilkul baraabar qurb rakhte hain. 

Pas jab ke Nabi ki qabar Syed ul Quboor hai aur rooe zameen ki tamaam qabro'n se afzal hai aur aapne isko 
eid (meley ki jagah) banaane se mana farmaya hai to kisi aur qabar ke mutalliq nahi batareeq e oola hogi. 
Khuwah kisi wali ki Shaheed ki yaa kisi aur Nabi ki hi kyou'n naa ho. 

Phir iske sath Nabi ne ek aur nahi milaadi aur farmaya ke apne gharo'n ko qabre'n naa banaao aur ye Aap 
ka hukam hai is baat par ke apne gharo'n mein nafil namaze'n ehtemaam se padha karo. Taake wo ba-manzila 
quboor naa ban jaae'n aur sath hi qabro'n ke paas namaz padhne se bhi mana farmaya aur is amar ke sath ye 

hukam diya ke mujh par durood bheja karo. Kyou'nke tumhara durood jis jagah turn ho, mujhe paho'nch jaata 
hai aur ye hukam dekar is baat ki taraf ishaara kiya ke tumhara durood o salaam nazdeek aur door se mujhe 
paho'nch jaata hai. Pas tumhe'n koi zaroorat nahi ke turn qabar ko eid (mela gaah) banao. 


Aah Ye Manaazir by Mahir ul Qadri 

Har taraf khaimey lage hain door tak bazaar hai 
Hai ye taqreeb aqeede urs hai ek peer ka 
Ek tawaaef gaa rahi hai saamne dargah ke 
Aurato'n ki bheed mein nazaara thokar khaae hai 
Maqbaro'n ki jaaliyo'n par arziyaa'n latki hui 
Inme likha hai, hamari jholiya'n bhar deejiye 
Aapko Allah ne sab kuch diya hai iqhteyar 
Ye maleede ye bataashe ye mithaai ke tabaaq 
Chadare'n chadhti hui, dholak bhi hai bajti hui 
Koi sajde mein jhuka hai koi masroof e tawaaf 
Ro raha hai koi chhaukhat hi pe sar rakhe hue 
Sun barista hai yaha'n chaandi ugaati hai zameen 
Zairo'n ke khud mujaawar hi jhuka dete hain sar 
Hai ye taleem e Nabi farman e Quran e Kareem 
Bida'ato'n hi bida'ato'n ki har taraf sheesha giri 
Muddai tauheed ke aur shirk se ye saaz baaz 
llteja fariyaad istemdad ghairullah se 
Taaba ke ye khel duniya ko dikhaaya jaaega 


Ye numaesh hai koi mela hai ya tehwaar hai 
Kaam karti hai yaha'n ki khaak bhi akseer ka 
Kya mazey hain hazrat qibla suhaagan shah ke 
Is hujoom e rang o bod mein kab khuda yaad aae hai 
Ye wo manzil hai jaha'n hain nekiya'n bhakti hui 
Dard e dil sun leejiye mushkil kushaai keejiye 
Mera gul bhi hai bahot muddat se be-fasl e bahaar 
Ye aqeede ka tamooj ye wafoor e ishteyaaq 
Ye muwahhid hain jo puja kar rahe hain peer ki 
Thaam rakha hai kisine dono'n hatho'n se ghilaf 
Hain kisi ke hath behr e iltejaa uthe hue 
Aqhirat ki yaad is jaa pou'n rakh sakti nahi 
Mor ke pankho'n ke saae mein kalaawe bandh kar 
Hai har ek bida'at zalaalat shirk hai zulm e azeem 
Is tarha tardeed farmaan e Rasool Allah ki 
Ek taraf qabro'n par sajda doosri jaanib namaz 
Ye nahi hai shirk to phir shirk kiska naam hai? 
Mazhaka tauheed ka kab tak udaaya jaaega? 

Safedi Par Siyaahi by Mast Ganori 


Sajde bhi kiye, khaak mazaaro'n ki bhi chhati 
Jo baat tumhari hai shariyat se alag hai 
Masjid se tumhe a'aar mazaaro'n se aqeedat 
Ghairat ki hai ye baat bade sharm ki jaa hai 
Kya kya naa mazaro'n par in ankho'n ne dikhaaya 
Sar e shaar aqeeqat tujhe hai ye bhi nahi maloom 

Bida'at Parast by Farq Jaami 

Nat nai bida'at parasti ummat e marhoom ki 
Zamzame qawwliyo'n kea ur ye dholak ka shor 
Reh gae qabro'n ke patthar sajda rezi ke liye 
Maangi jaati hai mazaaro'n se murade'n raat din 
Sar buto'n ke saamne ghairo'n ka jhukna kaafiri 
Deen ki taleem jis khaam hokar reh gai 


Batlaao to kya hain yehi ehkaam e llaahi 
Do din bhi na farmaan e Muhammad se nibaahi 
Allah kare door dilo'n se ho ye siyaahi 
Ho shrik ka salaar e Muhammad ka sipaahi 
Tauba hai llaahi meri tauba hai llaahi 
Hoti hai zaraa se mein safedi pe siyaahi 

Noo banu urso'n ka melo'n ka ye tanzk o ehteshaam 
Log jin par naachnte hain, mast hokar madaam 
Ho chukka ruqhsat dilo'n se masjido'n ka ehteraam 
Ban chuki haiqibla e hajaat qabre'n laa kalaam 
Aur Musalmano ke sajde sajd-haae ehteraam 
Haq parasti kufr ka paigham hokar reh gai 


Name of the Book: Qabar Parasti Duniya Mein Kaise Phailee 

Author of the Book: Syed Muhammad Dawood Ghaznawi 

To roman English]: Rehan Syed Barey 

Translitrators Note: I have tried to use the best and easiest words for transliteration, (I also tried to explain 
few words where ever required with "T:". If you find anything which might make this transliteration even better 
then please inform me @ rehan.hse@live.com having read this book, if you deem it is worth forwarding, please 
do forward to anyone. If it motivates one person to come firmly on the track of Quran and Sunnah, I would 
consider my efforts has been successful. 

Rehan Syed Barey 

Ar Riyadh, Saudi Arabia 

